Vlad Chiricheș s-a recuperat și e gata să revină pe terenul de fotbal, anunțul a fost făcut chiar de Mihai Stoica. Fostul fundaș al celor de la Napoli nu a mai evoluat într-un meci oficial din luna august.
Fundașul a ieșit accidentat din partida cu UTA Arad, iar de atunci nu a mai reușit să bifeze vreun minut în tricoul formației bucureștene, care e și liderul din Superliga în prezent.
"Am spus foarte clar că trebuie să intre din etapa a doua, după întreruperea ocazionată de meciurile naţionalei. Am luat un meci amical, vom juca sâmbătă cu Gloria Buzău pentru Chiricheş şi Haruţ. Vom fi în formulă completă după meciul ăsta. Chiricheş putea să joace şi acum două săptămâni, dar de ce să riscăm?", a spus Mihai Stoica la Orange Sport.
La emisiunea MAX Profețiile lui Mitică, fostul șef al LPF este de părere că Gigi Becali ar fi trebuit să-l scoată și pe Ngezana la pauză alături de Dawa.
"Era gata antrenorul de la Sepsi să-i încurce pe FCSB cu presingul acela. A jucat mai rău Ngezana decât Dawa. Eu îi scoteam pe amândoi la pauză din cauza presingului făcut de cei trei din față (n.r. de la Sepsi) pe apărători.
Steaua (n.r. FCSB) nu e obișnuită ca cineva să vină și să facă presing în jumătatea lor de teren. Îi omorau, dădeau numai mingi lungi. Ei (n.r. FCSB) dădeau pase între fundașii centrali, așa cum fac ei.
La ce ocazii au avut, trebuia să le dea mai multe goluri Sepsi, dar nu s-a prins nimeni. Convingerea mea este că nu poate să câștige Farul cu Steaua (n.r. FCSB). Sunt fotbaliști toți ăștia de la FCSB.
Dar dacă o bate Hagi pe Steaua (n.r. FCSB) nu mai pierde Farul niciun joc până la final. Ia titlul. Nu ar fi surpriză. Poate să ia titlul. Și Universitatea Craiova poate să facă asta", a spus Dumitru Dragomir